**Az MG Motor Hungary országos márkakereskedő hálózatának tagjai** (ábécé sorrendben)

1. **Angyalosi Autóház – Nagykanizsa**

Az **Angyalosi Autóház Kft.** Nagykanizsán, a 7-es (kaposvári) főútvonal nagykanizsai szakasza és az M7-es autópálya mentén található, a Balaton és a letenyei horvát határátkelőhely közötti útszakaszon. Magyarország legrégebbi, 1991-ben alapított hivatalos BMW Márkaszervize. A vállalat világszinten elismert prémium, felső- és középkategóriás használt autókkal, a legmodernebb szervizberendezésekkel és kiválóan képzett szakemberekkel áll az ügyfelek rendelkezésére.
A 100%-ban magántulajdonban lévő Angyalosi Autóház Kft. legfőbb erénye a családias légkör, a személyes kontaktus és a minőségi szolgáltatás. Szlogenünk: "Minden egy tető alatt."

*„Már hosszabb ideje fontolgatjuk másik márka felvételét, s kerestük az ideális választást. Az MG, mint márka haladó szellemiségével, pozitív üzenetével, kiváló ár-érték arányú palettájával nyert meg bennünket. Mivel ez a szegmens kis számban képviselteti magát a vonzáskörzetünkben, bízunk benne, hogy erős piaci pozíciót tudunk elérni a jövőben együtt."*

1. **Autentik csoport – Csorna**

Az Autentik Csoport családi vállalkozásként, változatlan tulajdonosi háttérrel, közel 30 éve van jelen az
autópiacon. Sopronban, Mosonmagyaróváron, Csornán, Győrben és Tatabányán foglalkozik új és használt autók értékesítésével, szervizelésével.
A cégcsoport 4 különböző márka portfólióját forgalmazza, mely paletta most bővül az MG márka bevezetésével.
Új MG márkakereskedését és márkaszervizét Csornán, a Soproni út 109. szám alatt nyitja meg, ahol az ikonikus márka új modelljeit fogja forgalmazni.
*„Vállalkozásunk fő motivációja az innováció és a vásárlók fogyasztási igényeinek pontos kielégítése, melyhez az MG márka modellpalettája tökéletes választás. Amellett, hogy a márka folyamatosan fenntartható modellekkel frissíti választékát, biztosít további sokoldalú megoldásokat is az ügyfelek teljeskörű kiszolgálására.”*

1. **Autó Máté Kft.- Siófok**

Az Autó Máté Kft. több mint 30 éves vezetői és szakmai tapasztalattal, közel 60 fős fiatal, szakképzet gárdával és modern infrastruktúrával áll ügyfelei rendelkezésére. Folyamatos továbbképzéssel biztosítja szakemberei felkészültségét, illetve a megfelelő szolgáltatási színvonalat. Az általuk forgalmazott márkák választása céltudatos stratégia mentén történik, hogy minél színesebb kínálatot összeállítva minél szélesebb érdeklődési körű ügyfélréteget tudjanak megszólítani. A Peugeot, Ford, Nissan és Piaggio tehergépjármű mellé így került be céltudatosan a távolkelet jelenleg gazdaságilag egyik legmeghatározóbb vidékéről, Kínából származó márka képviselete.

„*Régóta több márkát figyeltünk már, és nagy örömmel fogadtuk, amikor Duna Motors Disztribúció Kft. nyerte el az MG Motor importőri lehetőségét. A márkában láttuk az európai igényeket is kiszolgáló lehetőséget. Az pedig, hogy a Duna Motors Disztribúció Kft. alapító tulajdonosaival (Ormos István és Hámori László) édesapám régi személyes- és szakmai kapcsolatot ápol, csak megerősítette bennünk, hogy ezen együttműködés lenne a legalkalmasabb számunkra.”*

1. **Borsod Autó Kft. - Miskolc**

A Borsod Autó Kft. 30 évvel ezelőtt átalakulással jött létre. Jogelődjein keresztül, ugyanazon telephelyen több mint 75 éve foglalkozik gépjárművek javításával és forgalmazásával. Tulajdonosai magyar magánszemélyek, akik többségében jelenleg is a vállalkozásban tevékenykednek. A Borsod Autó Kft. multibrand kereskedő, az MG mellett a Hyundai, a Ssangyong, a Mitsubishi és a Subaru márkákat képviseli Borsod-Abaúj-Zemplén megyében. A több mint 20 000 m2-es telephelye Miskolc központjában, közvetlenül a 3-as számú főút mentén található.

1. **C-Mobil – Szeged**

Az Autó Kontúr Kft. 1995 óta működik Szegeden. Az első években Peugeot gépkocsik forgalmazásával foglalkozott. 2008-tól csatlakozott a Ciklo cégcsoporthoz, Csongrád-Csanád megyében a C-Mobil Kft-vel egy telephelyen működik. A BMW mellett a Peugeot, Opel és az Isuzu, valamint ISUZU TRUCKS márkák hivatalos forgalmazója és márkaszervize.

Az MG márkát ezen márkák mellett, Szegeden a Kálvária sgt 83-85. sz. alatt fogják megtalálni.

„*Az MG márka forgalmazásával növelni szeretnénk a több lábon állás adta biztonságot. Feltörekvő, jó lehetőségnek tartjuk ez a márkát, amely piacképes modellpalettával rendelkezik. Részt szeretnénk venni a márka jövőbeni sikerében*.”

1. **Császár Autó Kft. – Pápa**

A Császár Autószerviz Kft. a Dunántúl egyik legnagyobb márkakereskedése, 1993-ban a családi vállalkozást Császár Endre alapította Pápán. Immár 28 éve foglalkozik járműkereskedelemmel és járművek szervizelésével. A Nyugat-Dunántúl 3 megyéjében Komárom-Esztergom, Veszprém és Zala megyében biztosítja ügyfelei részére a megbízható, megnyugtató hátteret a megfelelő szakértelemmel rendelkező munkatársak és a mai napig családközpontú vállalati kultúra révén. MG-n kívül 5 márka értékesítését és szervizelését végzi: Renault, Dacia, Nissan, Citroen és KIA.

Az MG márkát első körben a cég alapító telephelyén Pápán, 2023-tól Veszprémben értékesíti majd az MG modelljeit.

*„Cégvezetésünk a hosszútávú megbízhatóságot tekinti vállalatunk egyik legfontosabb követendő céljának. Úgy gondoljuk, hogy az európai járműgyártás jelenlegi nehéz helyzete okozta bevételkiesés ellensúlyozására kiváló lehetőséget nyújt az MG márka értékesítési és márkaszerviz hálózatához való csatlakozás.”*

1. **Duna Autó Zrt. – Budapest, III. kerület**

Az idén 33 éves Duna Autó Zrt. mára, már az ország legszélesebb márkakínálatát egy helyen értékesítő autókereskedéssé nőtte ki magát: 19 márkakereskedéssel, 24 márkaszervizzel, használtautó-értékesítéssel, lízing és flottaértékesítéssel, valamint független karosszériajavító központtal.

Az Óbuda szívében található cég alapítása Ormos István és Hámori László nevéhez fűződik, akik a kezdetektől napjainkig aktív szerepet vállaltak a cég működésében. A tulajdonosi kör második generációját a cégvezetésben Ormos Péter képviseli, a zavartalan operatív működést pedig egy háromfős igazgatóság biztosítja.

A Duna Autó több mint 30 éves kereskedelmi tapasztalatát felhasználva szeretné bővíteni kínálatát, és hozzájárulni egy közel 100 éves autógyártási hagyományokkal rendelkező márka európai bevezetéséhez.

*„Cégcsoportunk legújabb MG szalonját is Óbudán, a 19 márkakereskedésünk mellett látogathatják meg az érdeklődők. A két oldalról is megközelíthető, óriási szalon, az MG arculati elvárásainak megfelelően, új modellekkel és egyéb programokkal nyitja meg kapuit szeptember 17-én a közönség előtt.”*

1. **Gaál Autóház Kft. – Gödöllő**

A Gaál Autóház Kft. 1993 óta működik márkakereskedés és márkaszervizként, jelenleg már a Gaál család második generációjának tulajdonában. Jelenleg az Opel márkát forgalmazza, ezen tradicionális márka mellé veszi fel megújulásként az MG márkát.

A bemutatóterem Gödöllő fő útján, annak is a legfrekventáltabb helyén, a Dózsa György út 67. szám alatt található.

*„Olyan márkát kerestünk portfólióbővítésünkhöz, mely innovatív, előremutató és a magyar piacon fontos tényezőként ezek mellett jó ár-érték arányt is képvisel.”*

1. **Géringer Auto-Motor Kft. – Komárom**

**A Géringer Autó-Motor Kft**. (különféle szerkezeti átalakulásokkal), közel 30 éves múltra tekint vissza.

A vállalat gépjármű-értékesítéssel, -szervizeléssel, illetve gépjárművek bérbeadásával foglalkozik. A komáromi székhelyű Géringer Autó-Motor Kft.-t Géringer László alapította. Többmárkás kereskedésként a Suzuki, Hyundai, Mitsubishi márkát képviseli, illeteve használtautó-értékesítéssel is foglalkozik.

*„Az MG márkát a Géringer Autó-Motor Kft. telephelyén (2900 Komárom, Báthory utca 1.) fogjuk bemutatni és értékesíteni. Egy új márka bevezetése mindig nagy kihívással jár és cégünk szeretne ennek részese lenni!”*

1. **Hiezl Autóház Kft. – Baja**

A Hiezl Autóház egy 1996 óta működő, magántulajdonban lévő cég, mely tevékenységét és komplexitását tekintve meghatározó színfoltja lokalitásának!

6 vezető márka forgalmazója, melynek sikerességét bizonyítja több évtizedes működése!

Bajai telephellyel és egy exkluzív kialakítással rendelkező autószalonnal büszkélkedhet.

„*A MG forgalmazását tekintve nagyon meggyőző érv volt számunkra, hogy a kínai elektromos autóipari morál környezetkímélő felépítésével könnyen tudunk azonosulni, így bővítve a “zöld” környezet, és megóvásának lehetőségeit! Úgy gondoljuk, az új tulajdonosok víziója az, hogy a közel egy évszázados angol márka patinás örökségét egyesítik a piacvezető technológiai képességeikkel. Mi ebben látjuk a márka hazai sikerességét és ezért csatlakozunk mi is az MG kereskedői hálózatához.”*

1. **Ivanics csoport – Székesfehérvár**

Az Ivanics Csoport egy 100%-ban magyar tulajdonú családi vállalkozás. Több, mint 30 éve foglalkozunk személygépjárművek magas színvonalú értékesítésével és szervizelésével. Jelenleg 18 márka képviseletét látjuk el: az autóktól, a motorkerékpárokon át a hajókig. Nagy múltunknak és a dinamikus innovációt segítő mentalitásunknak köszönhetően lépést tudunk tartani a folyamatosan változó piaccal anélkül, hogy szem elől tévesztenénk értékeinket. Határozott szándékunk töretlenül haladni a fejlődés útján, hogy minél kimagaslóbb szolgáltatást tudjunk biztosítani ügyfeleink részére.

*„A hazai autópiac jelentős szereplőjeként, mi is szerettünk volna a magyarországi MG Motors gépjárműveinek forgalmazójaként részt venni a márka életében. Az MG képviseli mindazt a célt, melyet magunk is el akarunk érni, és sikerének részesei kívánunk lenni. Ennek a dinamikusan fejlődő márkának a székesfehérvári autószalonunk fog otthont nyújtani.”*

1. **Meszlényi Autó Kft. – Békéscsaba**

A Meszlényi Autó válalatot az 1990-es évek legelején Meszlényi György alapította Békéscsabán, aki azóta is az egyedüli tulajdonosa. A kezdeteket követően a Renault márka teljeskörű képviseletét látta el Békés Megye területén. A cég fejlődési üteme kimagasló volt az elmúlt csaknem három évtizedben, hiszen mára a régió legmeghatározóbb gépjármű kereskedelmi és szolgáltató cégcsoportjává lett, melyet egyharmados piaci részesedése egyértelműen mutat. Az immár 6 márka forgalmazása mellett szolgáltatásaik köre mindenre kiterjed, mely a mindennapi autózás esetében szóba jöhet.

„*Termékportfóliónk napjainkra számos márkával bővült, így büszkén képviselhetjük a Renault-n kívül a Daciát, Toyotát, Citroent és a Hyundait. Örömünkre szolgál, hogy mindez tovább bővül az MG-vel, mely véleményünk szerint alternatív megoldásokat kínál ügyfeleink részére. Azért döntöttünk az MG forgalmazása mellett, mert egy ikonikus márka, innovatív megoldásokkal, mely a jelen és jövő igényeit egyaránt szem előtt tartja. Várjuk minden kedves meglévő és leendő Ügyfelünket telephelyünkön Békéscsabán, az Almáskerti Ipari Park 2. szám alatt.”*

1. **Nádor Autó Zrt. – Győr**

A Nádor Autó Zrt 1991. decemberében alakult, és lett bejegyezve. Telephelye a Győrt Fehérvárral összekötő út bevezető szakaszán helyezkedik el mintegy 27.000 m2-en. A cég részvényei 100%-ban egy magyar magánszemély tulajdonában vannak. A vállalat az ország egyik legrégibb Opel Márkakereskedéseként kezdte meg autókereskedelmi tevékenységét 1992-ben. 2010-ben kezdte meg a Mitsubishi, majd 2017-ben a Citroen márka forgalmazását és szervizelését.
*„Az MG modelljei több mint meggyőzőek voltak számunkra, ugyanúgy méretben, összeszerelési minőségben és magyarországi árait tekintve. A Duna Motors Disztribúció Kft.-től eddig kapott információk, szakmai támogatások egyeztetések gördülékenysége eddigi döntésünk helyességét igazolja.*”

1. **OMP Autóház Kft. – Debrecen**

Az OMP Autóház Kft. 1993 novemberében alakult családi vállalkozás. Tulajdonosok Orbán András és Orbán Andrásné. Orbán András 2015-ben elnyerte a VOSZ-tól „AZ ÉV VÁLLALKOZÓJA” díját.
Telephelye 1998-tól Debrecen, Balmazújvárosi út 38. alatt található. Az 1,1 hektáros területen felépített 1400 m2-es multibrand autószalonban Citroën, Kia, Peugeot, Volvo és új márkaként az MG márkakereskedés és márkaszerviz működik. Fő profilja az új és használt gépjármű értékesítés, alkatrészek és tartozékok értékesítése, és az általa forgalmazott márkák és más típusú gépjárművek szervizelése, karambolos javítása és fényezése.
*„Európai szintű szolgáltatásokkal, felkészült munkatársakkal, modern számítógépes rendszerrel, korszerű műszerezettséggel, gyári alkatrészek biztosításával, gyors, pontos munkavégzéssel igyekszünk a hozzánk betérők elvárásainak megfelelni. Cégünk minőségpolitikája, hogy a vevői, megbízói igényeket mind jobban kielégítsük, európai normáknak megfelelő szolgáltatásokat nyújtsunk, biztosítsuk társaságunk eredményes működését, növeljük versenyképességünket, öregbítsük jó hírnevünket. Az MG márkával történt portfólióbővítés is hozzájárul ezen céljaink eléréséhez.”*

1. **Petrányi Autó Centrum – Budapest, X. kerület**

A Petrányi Család és név a 70-es évektől ismert és elismert szereplő a hazai autós közösségben. Az alkatrészkereskedelmet idén 30 éve, 1992-ben egészítette ki az újautó-étékesítés, mely tevékenység révén, Ford Petrányi márkanév alatt a piac egyik vezető szereplőjévé nőtte ki magát.

Az üzlet növekedésével a szolgáltatási kínálat is folyamatosan bővült - immár rövid és hosszú távú autóbérlés, teljes körű flottakezelés, utaztatás, speciális szerviz-és karbantartási szolgáltatások, valamint borászati és gasztronómiai tevékenység is a portfólió része – mai napig a család tulajdonában és vezetése alatt működve.

A hazai autózási kultúra fejlesztése iránt elkötelezett vállalkozás 2021-ben egy jelentős, új beruházásba fogott: a Mázsa-téren elindult fejlesztés eredményeképp egy korábbi rozsdaövezeti ingatlan teljes körű megújításával egy új telephely, a Petrányi Autó Centrum ad helyet a cégcsoport új márkáinak: az amerikai izomautók és pickupok ikonjait felvonultató V8Petrányinak, a Dodge, RAM és Nissan márkák mellett mostantól az MG-nek is. Az értékesítés mellett hivatalos márkaszervizként is funkcionál a telephely mindezekre a márkákra, más márkák tulajdonosait pedig a Bosch Car Service is kiszolgálja a legmodernebb diagnosztikai berendezésekkel.

„*Az MG-vel az elérhetőséget és a jövőbiztosságot erősítjük: a belépő árszint, az autók ár-érték aránya és a rendelési, beszállítási idő mind-mind versenyelőnyt jelenthetnek ennek az európai bázissal bíró, modern, biztonságos, előremutató kínálattal rendelkező új márkának.”*

**16-17. Schneider Autóház Kft. – Pécs, Kaposvár**

A Schneider Autóház Kft. több, mint 30 éve foglalkozik autók forgalmazásával, ez idő alatt megtanultuk, hogy az autóknak „lelkük” van. A cég tulajdonosa Schneider János. Jelenleg 6 gépjárműmárka értékesítésével és szervizelésével foglalkozik a vállalkozás, Pécsen 6, míg Kaposváron jelenleg 2 márka található meg. Az MG szalon Pécsen, a Buzsáki Imre u. 1-3.-ban, Kaposváron pedig az Előd vezér u. 1. szám alatt foglal majd helyet.

Az autóház hosszú távú stratégiájának fontos eleme a piaci pozíció megtartása, további erősítése. Emellett rendkívüli figyelmet fordít a különböző ügyfélrétegek kiszolgálására, szolgálatásaink minőségi fejlesztésére.

*„Célunk márkáink számának bővítése egy olyan branddel, mellyel eltérő preferenciával rendelkező ügyfeleket is ki tudunk szolgálni. Ennek okán döntöttünk az MG márka forgalmazása mellett.”*

**18. Sipos Kft. – Érd**

A Sipos Kft. 1968-tól foglalkozik gépkocsik szervizelésével, és a 90-es évek közepétől új autók értékesítésével is. Családi vállalkozásként alakult és azóta is így működik, Sipos Ildikó személyes vezetése mellett.

A márkakereskedésben szinte minden tevékenység megtalálható, amit a gépjármű tulajdonosok igényelnek. Új és használt gépjármű értékesítés, szerviz, alkatrész eladás, biztosítási és finanszírozási ügyintézés, kárfelvétel, lakatos és fényező részleg. Az MG márkát a már 2000 óta sikeresen képviselt Citroen mellé vesszük fel. Szalonunkat a 6-os főút mellett találja a 23. km-nél, Érd és Százhalombatta között. A Dunántúlról az M6, M7-es autópályán könnyen megközelíthető, míg a fővárostól is csak pár kilométer.

„*Az MG, üde színfolt a palettán, izgalmas márka a piacon. Kelet- európai nyitásával új lehetőségeket ajánl a vásárlóknak. Merész, lendületes világot hoz, amiben szerettünk volna az első perctől fogva részt venni.”*

**19. Tormási Autóház – Kecskemét**

A kecskeméti születésű Tormási Attila 1970-ben lett magánvállalkozó, autószerelő kisiparosként kezdte pályafutását. 1990 őszére a Tormási testvérek műhelyéből lett az első magyar Bosch márkaszerviz.
1991-ben a Tormási szerviz tagja lett az induló Opel hálózatnak Magyarországon. Az évek során az Opel személyautói mellett a haszonjárművek, valamint a Chevrolet, a Suzuki és Isuzu márkák forgalmazási jogát is elnyerte a Tormási Autóház és egy másik telephellyel bővült, ahol használt autókat is forgalmaz. Itt kap helyet 2022-ben új márkaként az MG is, az Opel és Suzuki szalonok közötti MG bemutatóteremben.
A Külső-Szegedi úti telephelyén található szerviz is, ahol modern, korszerű eszközökkel és folyamatosan képzett szerelőikkel végzik az általuk forgalmazott személygépkocsik és haszonjárművek szervizelését. A Jász utcai telephelyen kiváló minőségű, korszerű karosszéria- és fényezőműhellyel, valamint a saját biztosítási kárfelvétellel és ügyintézéssel várják ügyfeleiket.
*„Kereskedésünk, szervizünk és alkatrész raktárunk számos elismeréssel büszkélkedhet. Jelenleg 82 fő dolgozik a Tormási Autóháznál, számunkra a legnagyobb elismerés ügyfeleink elégedettsége, bizalma és visszatérése hozzánk. Azért döntöttünk az MG csapatához való csatlakozásról, mert hiszünk a márka európai térhódításában.”*

**20. Tóth Autó – Szolnok**

A vállalkozást Tóth Péter 1990 júliusában hozta létre Szolnokon. Az akkori két beállós műhely mára egy 7071 m2-es komplex mobilitási központtá fejlesztették kitartó és becsületes, szakmailag elismert, kimagasló minőségű szolgáltatások révén. A működésüknek jelenleg öt alappillére van, melyet az évtizedek során gyűjtött tapasztalatok révén folyamatosan fejlesztettek: márkafüggetlen autószerviz, Mitsubishi, Honda és Dongfeng márkakereskedés, melyhez most hatodikként az MG társul. Márkakereskedéseikben többek között új és használt személy-és tehergépjármű forgalmazásával, lízingközvetítéssel és biztosításközvetítéssel foglalkoznak.

„*Vállalatunk 1990-es alapítása óta számos olyan mérföldkövet érintett, amely kitartó munkánkról, elhivatottságunkról és valóság vezérelt működésünkről ad tanúbizonyságot. Küldetésünk, hogy minden ügyfelünk részére, a lehető legszínvonalasabb szolgáltatást nyújtsuk, mind az autóértékesítés, mind a szervizszolgáltatás és az egyéb kiegészítő autós termékek/szolgáltatások kereskedelme területén. Ezt a hozzáállást követve járulunk majd hozzá az MG hazai sikereihez is.”*

**21. Valent Autó - Nyíregyháza**

A cégcsoport Valent Autó néven családi vállalkozásként működik. 1995-ben Valent János karosszérialakatos és fényező aranykoszorús mester alapította a térség legmodernebb karosszéria és fényező műhelyét, majd 1999-től indult a Seat, 2003-tól pedig a szervizkapacitás bővítéssel a VW, SKODA, VW haszonjármű márkaszervizzel és vizsgasor megépítésével bővült a szolgáltatások köre. Az autóértékesítés 2004-ben bővült a Skodával, majd 2016-ban a Ladával, 2019-ben a Citroen kereskedés és márkaszerviz jog megszerzésével. 2022 MG kereskedés és márkaszerviz jog megszerzése.

A vállalat telephelye Nyíregyházán, Budapest irányába az autópályára vezető 36. sz. főútvonal mellett helyezkedik el, mely 500 méterre van az autópálya nyugati felhajtótól és 300 méterre a Nyírágyháza táblától.

**22. Varró Autóház – Budapest, XIX. kerület**

Cégünk 1965 óta van jelen az autóiparban 100%-ban családi vállalkozásként. 1993-ban az első Suzuki kereskedők között nyitotta meg Üllői úti szalonját és márkaszervizét. 2005-ben a megnövekedett igények kiszolgálására szintén délpesten nyitotta meg második kereskedését. A Nagykőrösi úti szalon és szerviz mérete több márka értékesítését és szervizelését tette és teszi lehetővé, így 2008 óta a Suzuki mellett Mitsubishivel is foglalkoznak.
*„Ahogy 1993-ban a Suzukinál, most az MG-nél is szeretnénk úttörők lenni, egy kiváló ár-érték arányú, elegáns designnal és innovatív meghajtással bíró márka forgalmazásában, amelyről hisszük, hogy igen sikeres lehet a hazai piacon.”*